รัฐบาลไทย-ข่าวทำเนียบรัฐบาล-ปลัดมหาดไทยเผยผู้ว่าฯ 76 จังหวัดทั่วประเทศ ร้อยรวมพลังพสกนิกรทุกหมู่เหล่า ถวายความจงรักภักดี เฉลิมพระชนมพรรษา 70 พรรษา พระบาทสมเด็จพระเจ้าอยู่หัว
วันศุกร์ที่ 29 กรกฎาคม 2565
ปลัดมหาดไทยเผยผู้ว่าฯ 76 จังหวัดทั่วประเทศ ร้อยรวมพลังพสกนิกรทุกหมู่เหล่า ถวายความจงรักภักดี เฉลิมพระชนมพรรษา 70 พรรษา พระบาทสมเด็จพระเจ้าอยู่หัว
ปลัดมหาดไทยเผยผู้ว่าฯ 76 จังหวัดทั่วประเทศ ร้อยรวมพลังพสกนิกรทุกหมู่เหล่า ถวายความจงรักภักดี เฉลิมพระชนมพรรษา 70 พรรษา พระบาทสมเด็จพระเจ้าอยู่หัว
วันนี้ (29 ก.ค. 65) นายสุทธิพงษ์ จุลเจริญ ปลัดกระทรวงมหาดไทย เปิดเผยว่า เนื่องในโอกาสมหามงคลเฉลิมพระชนมพรรษา 70 พรรษา พระบาทสมเด็จพระเจ้าอยู่หัว 28 กรกฎาคม 2565 พสกนิกรชาวไทยทุกหมู่เหล่าต่างพร้อมใจกันแสดงออกซึ่งความจงรักภักดีกันอย่างเนืองแน่นทั่วทั้งประเทศ ผ่านการจัดกิจกรรมเพื่อเฉลิมพระเกียรติ โดยมีท่านผู้ว่าราชการจังหวัดและท่านนายอําเภอทั้ง 76 จังหวัดทั่วประเทศ เป็นผู้นําพี่น้องประชาชนคนไทยในทุกพื้นที่ร่วมกันประกอบพิธีบําเพ็ญกุศลและทําบุญตักบาตรพระสงฆ์และสามเณร จํานวน 71 รูป พิธีถวายสัตย์ปฏิญาณเป็นข้าราชการที่ดีและพลังของแผ่นดิน กิจกรรมจิตอาสา “เราทําความ ดี ด้วยหัวใจ” เพื่อเป็นการปฏิบัติบูชาถวายเป็นพระราชกุศล และพิธีถวายเครื่องราชสักการะ วางพานพุ่ม และพิธีจุดเทียนถวายพระพรชัยมงคล
“โดยในช่วงเช้าเป็นพิธีบําเพ็ญกุศลและทําบุญตักบาตรถวายเป็นพระราชกุศล ดังเช่น ที่จังหวัดเพชรบุรี นายณัฐวุฒิ เพ็ชรพรหมศร ผู้ว่าราชการจังหวัดเพชรบุรี นําข้าราชการ พนักงานรัฐวิสาหกิจ ภาคธุรกิจเอกชน ประชาชน นักเรียน นักศึกษา และภาคีเครือข่าย ร่วมพิธีบําเพ็ญกุศลและทําบุญตักบาตรพระสงฆ์และสามเณร จํานวน 71 รูป ถวายเป็นพระราชกุศลแด่พระบาทสมเด็จพระเจ้าอยู่หัว บริเวณลานอุทยานเฉลิมพระเกียรติพระบาทสมเด็จพระจอมเกล้าเจ้าอยู่หัว (อุทยานเฉลิมพระเกียรติ ร.4) สนามหน้าเขาวัง อําเภอเมืองเพชรบุรี จังหวัดเพชรบุรี โดยได้รับเมตตาจากพระราชเมธากรกวี เจ้าคณะภาค 12-13 (ธ) นําคณะสงฆ์และสามเณรรับบิณฑบาต เช่นเดียวกับที่จังหวัดสุราษฎร์ธานี นายวิชวุทย์ จินโต ผู้ว่าราชการจังหวัดสุราษฎร์ธานี นําหัวหน้าส่วนราชการ พ่อค้า ประชาชน นักเรียน นักศึกษา ร่วมพิธีบําเพ็ญกุศลและทําบุญตักบาตรพระสงฆ์และสามเณร จํานวน 71 รูป ถวายเป็นพระราชกุศลแด่พระบาทสมเด็จพระเจ้าอยู่หัว บริเวณริมเขื่อนแม่น้ําตาปี อําเภอเมืองสุราษฎร์ธานี จังหวัดสุราษฎร์ธานี โดยได้รับเมตตาจากพระธรรมวิมลโมลี เจ้าคณะภาค 16 นําคณะสงฆ์และสามเณรรับบิณฑบาต และร่วมปล่อยพันธุ์สัตว์น้ํา จํานวน 100,000 ตัว ลงแม่น้ําตาปี จากนั้นในช่วงเวลา 08.00 น. ผู้ว่าราชการจังหวัดนําหัวหน้าส่วนราชการ พนักงานรัฐวิสาหกิจ เจ้าหน้าที่ของรัฐ และประชาชน ร่วมถวายสัตย์ปฏิญาณเป็นข้าราชการที่ดีและพลังของแผ่นดิน เช่นที่จังหวัดกาฬสินธุ์ นายทรงพล ใจกริ่ม ผู้ว่าราชการจังหวัดกาฬสินธุ์ นําหัวหน้าส่วนราชการ หัวหน้าหน่วยงานรัฐวิสาหกิจข้าราชการ พนักงาน ลูกจ้าง ทุกภาคส่วน ประกอบพิธีถวายสัตย์ปฏิญาณเพื่อเป็นข้าราชการที่ดีและพลังแผ่นดิน กล่าวถวายราชสดุดีเฉลิมพระเกียรติ พร้อมขับร้องเพลงสรรเสริญพระบารมี และเพลงสดุดีจอมราชา เบื้องหน้าพระบรมฉายาลักษณ์ พระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว ณ ห้องประชุมจังหวัดกาฬสินธุ์ ศูนย์ราชการจังหวัดกาฬสินธุ์ เช่นเดียวกับที่จังหวัดสมุทรปราการ นายวันชัย คงเกษม ผู้ว่าราชการจังหวัดสมุทรปราการ เป็นประธานในพิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดิน เนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว 28 กรกฎาคม 2565 และที่จังหวัดนครราชสีมา นายวิเชียร จันทรโณทัย ผู้ว่าราชการจังหวัดนครราชสีมา นําข้าราชการ และประชาชนถวายสัตย์ปฏิญาณเพื่อเป็นข้าราชการที่ดีและพลังของแผ่นดิน เนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว ณ หอประชุมเฉลิมพระเกียรติ ร.9 วิทยาลัยอาชีวศึกษานครราชสีมา อ.เมืองนครราชสีมา จ.นครราชสีมา โดยในส่วนของจังหวัดชายแดนภาคใต้ ได้มี คณะกรรมการอิสลามประจําจังหวัดนําพสกนิกรชาวไทยผู้นับถือศาสนาอิสลามร่วมในพิธีลงนามถวายพระพรชัยมงคลตลอดจนพร้อมใจกันขอดูอา เพื่อถวายพระพรแด่พระบาทสมเด็จพระเจ้าอยู่หัวศูนย์รวมจิตใจและองค์ตรัสรูปถัมภกนํามาซึ่งความผาสุขร่มเย็นและความสมัครสมานสามัคคีของประชาชนชาวไทย นายวรณัฎฐ์ หนูรอต รองผู้ว่าราชการจังหวัดสงขลา ในนามพสกนิกรชาวไทยมุสลิมจังหวัดสงขลา ได้กล่าวถวายพระพรชัยมงคล เนื่องในโอกาสวันเฉลิมพระชนมพรรษา พระบาทสมเด็จพระเจ้าอยู่หัว 28 กรกฎาคม 2565 มีใจความตอนหนึ่งว่า พระบาทสมเด็จพระเจ้าอยู่หัว ทรงปฏิบัติบําเพ็ญพระราชกรณียกิจน้อยใหญ่นานัปการเพื่อความอยู่ดีมีสุขของพสกนิกรโดยทั่วหน้า โดยทรงเป็นอัครศาสนูปถัมภกอุปถัมภ์ค้ําจุนสนับสนุนทุกศาสนาในแผ่นดินไทย พระมหากรุณาธิคุณที่ทรงมีต่อกิจการด้านศาสนาอิสลามมีเป็นอเนกประการ ทั้งการเสด็จพระราชดําเนินไปทรงเป็นประธานในพิธีเปิดงานเมาลิดกลางแห่งประเทศไทย เสด็จพระราชดําเนินพระราชทานรางวัลให้แก่ผู้ชนะเลิศการประกวดการอ่านพระมหาคัมภีร์อัลกุรอานแห่งประเทศไทย ณ มัสยิดกลางจังหวัดปัตตานี พระราชทานโล่เกียรติคุณแก่คณะกรรมการอิสลามประจําจังหวัด อิหม่าม และโรงเรียนเอกชนสอนศาสนาอิสลามในจังหวัดภาคใต้ ที่มีผลงานการปฏิบัติงานดีเด่น นับเป็นพระมหากรุณาธิคุณอันหาที่สุดมิได้ นํามาซึ่งความผาสุกร่มเย็นและความสมัครสมานสามัคคีของประชาชนชาวไทย” นายสุทธิพงษ์ฯ กล่าวในช่วงต้น
นายสุทธิพงษ์ จุลเจริญ ได้กล่าวต่ออีกว่า นอกจากนี้ บรรยากาศในตลอดทั้งวัน เป็นบรรยากาศแห่งการปลื้มปีติยินดี และความรู้รักสามัคคี เป็นน้ําหนึ่งใจเดียวกันของพสกนิกรทั่วทั้งประเทศ ในการร่วมกันทําความดีด้วยการปฏิบัติบูชาผ่านกิจกรรมจิตอาสา “เราทําความ ดี ด้วยหัวใจ” ซึ่งผู้ว่าราชการจังหวัดทั่วประเทศ เป็นผู้นําในการเชิญชวนเหล่าประชาชนจิตอาสา ทั้งที่มีเครื่องแบบ คือ หมวก ผ้าพันคอ บัตรประจําตัวประชาชนจิตอาสา และพี่น้องประชาชนที่ไม่มีเครื่องแบบ แต่มีจิตใจรุกรบ มีจิตใจเสียสละเพื่อส่วนรวม ร่วมกันบําเพ็ญสาธารณประโยชน์ตามพระราโชบาย เพื่อถวายเป็นพระราชกุศลแด่องค์พระบาทสมเด็จพระเจ้าอยู่หัว และเพื่อตอบแทนบุญคุณแผ่นดินไทย ดังเช่นที่จังหวัดลําปาง นายสิธิชัย จินดาหลวง ผู้ว่าราชการจังหวัดลําปาง ประชาชนจิตอาสา ร่วมกิจกรรมจิตอาสาพัฒนาสถานที่สาธารณะ ถนน แหล่งน้ํา ปลูกต้นไม้ ปลูกป่า เฉลิมพระเกียรติพระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 28 กรกฎาคม 2565 ณ สวนสาธารณะเฉลิมพระเกียรติ 84 พรรษา นครลําปาง โดยได้ร่วมกันเก็บวัชพืชน้ํา ขุดลอกกําแพงเมือง ทําความสะอาดสวนสาธารณะ ทําความสะอาดวัดปงสนุกใต้ วัดปงสนุกเหนือ และกิจกรรมทําความสะอาดวัดแจ่งหัวริน เป็นต้น และที่จังหวัดอํานาจเจริญ นายทวีป บุตรโพธิ์ ผู้ว่าราชการจังหวัดอํานาจเจริญ นําประชาชนจิตอาสาร่วมกิจกรรมจิตอาสาพัฒนาในโอกาสวันสําคัญของชาติไทย เนื่องในวันเฉลิมพระชนมพรรษาพระบาทสมเด็จพระเจ้าอยู่หัว 28 กรกฎาคม 2565 ณ บริเวณสะพานห้วยปลาแดก อ.เมืองอํานาจเจริญ จ.อํานาจเจริญ โดยร่วมกันเก็บกวาดขยะมูลฝอย ตัดหญ้า ตัดแต่งกิ่งไม้ ลอกผักตบชวา เศษวัชพืช และนําเครื่องจักรกลขุดลอกลําห้วยปลาแดก เพื่อเปิดทางน้ําให้น้ําไหลสะดวกในหน้าฝนและปรับปรุงภูมิทัศน์บริเวณริมห้วยปลาแดกตลอดแนวให้เป็นระเบียบเรียบร้อยและสวยงามสะอาดตา รวมถึงที่จังหวัดสระบุรี นายแมนรัตน์ รัตนสุคนธ์ ผู้ว่าราชการจังหวัดสระบุรี นําจิตอาสาพระราชทาน และประชาชนจิตอาสา ลงมือร่วมกันทําความสะอาดบริเวณริมคลองเพรียว โยนอีเอ็มบอลเพื่อปรับสภาพน้ํา เก็บขยะ พื้นที่บริเวณโดยรอบและร่วมกัน ปลูกผักสวนครัว ซึ่งคลองส่งน้ําคลองเพรียวสายใหญ่ แห่งนี้เป็นลําคลองในการพัฒนาฟื้นฟู และแก้ไขปัญหาแหล่งน้ําเพื่อเป็นต้นแบบของการพัฒนาแหล่งน้ําของจังหวัดสระบุรี และที่จังหวัดนครนายก นายอําพล อังคภากรณ์กุล ผู้ว่าราชการจังหวัดนครนายก นําประชาชนจิตอาสา ทาสีแบริเออร์บริเวณเกาะกลางถนน เก็บกวาดขยะมูลฝอย ตัดหญ้า ตัดแต่งกิ่งไม้ และปรับภูมิทัศน์ และปลูกต้นไม้เกาะกลางถนนเฉลิมพระเกียรติและตลอดสองข้างทาง และที่วัดป่าดงนางย่อง อ.เมืองร้อยเอ็ด จ.ร้อยเอ็ด นายภูสิต สมจิตต์ ผู้ว่าราชการจังหวัดร้อยเอ็ด นําประชาชนจิตอาสาร่วมกันทํากิจกรรม “ใต้ร่มพระบารมี ชาวร้อยเอ็ดร่วมทําความดี บวชป่าเฉลิมพระเกียรติ พระบาทสมเด็จพระวชิรเกล้าเจ้าอยู่หัว รัชกาลที่ 10” โดยได้รับเมตตาจากพระพรหมวชิรโสภณ ที่ปรึกษาเจ้าคณะภาค 10 เจ้าอาวาสวัดบึงพลาญชัย เป็นประธานฝ่ายสงฆ์ ซึ่งจัดขึ้นเพื่อฟื้นฟูเพิ่มพื้นที่ป่าไม้ให้มีความสมบูรณ์ เพิ่มพื้นที่สีเขียวของต้นไม่ในชุมชน นอกจากนี้ ยังเป็นการสร้างจิตสํานึกให้ประชาชนในพื้นที่ เกิดความหวงแหนในการอนุรักษ์ป่าอีกทางหนึ่งด้วย
นายสุทธิพงษ์ จุลเจริญ กล่าวเพิ่มเติมว่า จากนั้นในช่วงเวลา 18.00 น. ทุกจังหวัดทั่วประเทศ ได้จัดพิธีถวายเครื่องราชสักการะ และพิธีจุดเทียนถวายพระพรชัยมงคล เนื่องในโอกาสวันเฉลิมพระชนมพรรษา พระบาทสมเด็จพระเจ้าอยู่หัว 28 กรกฎาคม 2565 โดยที่หอประชุมจังหวัดตาก ศาลากลางจังหวัดตาก นายสมชัย กิจเจริญรุ่งโรจน์ ผู้ว่าราชการจังหวัดตาก นําข้าราชการ และประชาชนทุกหมู่เหล่า ประกอบพิธีถวายเครื่องราชสักการะ วางพานพุ่ม และพิธีจุดเทียนถวายพระพรชัยมงคล พระบาทสมเด็จพระเจ้าอยู่หัว เนื่องในโอกาสเฉลิมพระชนมพรรษา 70 พรรษา 28 กรกฎาคม 2565 เช่นเดียวกับที่จังหวัดนครศรีธรรมราช นายไกรศร วิศิษฎ์วงศ์ ผู้ว่าราชการจังหวัดนครศรีธรรมราช นําข้าราชการ และประชาชนทุกหมู่เหล่า ประกอบพิธีถวายเครื่องราชสักการะและวางพานพุ่ม และพิธีถวายพระพรชัยมงคล พระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 28 กรกฎาคม 2565 ณ สนามหน้าเมือง อําเภอเมืองนครศรีธรรมราช จังหวัดนครศรีธรรมราช รวมถึงที่หอประชุมทองใหญ่ ศาลากลางจังหวัดอุดรธานี นายสยาม ศิริมงคล ผู้ว่าราชการจังหวัดอุดรธานี นําข้าราชการ และประชาชนทุกหมู่เหล่า ประกอบพิธีถวายเครื่องราชสักการะ วางพานพุ่ม และพิธีจุดเทียนถวายพระพรชัยมงคล พระบาทสมเด็จพระเจ้าอยู่หัว เนื่องในโอกาสเฉลิมพระชนมพรรษา 70 พรรษา 28 กรกฎาคม 2565 และที่อาคารรักษ์ปทุม ศาลากลางจังหวัดปทุมธานี นายณรงค์ศักดิ์ โอสถธนากร ผู้ว่าราชการจังหวัดปทุมธานี นําข้าราชการ และประชาชนทุกหมู่เหล่า ประกอบพิธีถวายเครื่องราชสักการะ วางพานพุ่ม และพิธีจุดเทียนถวายพระพรชัยมงคล พระบาทสมเด็จพระเจ้าอยู่หัว เนื่องในโอกาสเฉลิมพระชนมพรรษา 70 พรรษา 28 กรกฎาคม 2565 รวมไปถึงที่บริเวณลานหน้าวัดมหาธาตุ อุทยานประวัติศาสตร์สุโขทัย จังหวัดสุโขทัย นายวิรุฬ พรรณเทวี ผู้ว่าราชการจังหวัดสุโขทัย เป็นประธานในพิธีถวายเครื่องราชสักการะและวางพานพุ่มเงิน-พุ่มทอง เบื้องหน้าพระบรมฉายาลักษณ์พระบาทสมเด็จพระเจ้าอยู่หัว พร้อมกล่าวถวายพระพรชัยมงคล จุดเทียนถวายพระพรชัยมงคล และร่วมขับร้องเพลงสรรเสริญพระบารมี และเพลงสดุดีจอมราชา เพื่อเฉลิมพระเกียรติและถวายความจงรักภักดีแด่พระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 70 พรรษา 28 กรกฎาคม 2565
“บรรยากาศตลอดเดือนกรกฎาคม 2565 โดยเฉพาะเมื่อวานนี้ (28 กรกฎาคม 2565) เป็นบรรยากาศแห่งความสุข บรรยากาศแห่งความปลื้มปีติยินดีที่พี่น้องประชาชนคนไทยต่างพร้อมใจกันในการแสดงออกซึ่งความจงรักภักดี และทําความดีในทุกรูปแบบ เพื่อน้อมเกล้าฯ ถวายเป็นพระราชกุศลแด่องค์พระบาทสมเด็จพระเจ้าอยู่หัว พระผู้ทรงพระคุณอันประเสริฐ พระผู้เป็นธงชัยของเหล่าพสกนิกรชาวไทย ทรงอุทิศ ทุ่มเทพระวรกาย และพระสติปัญญา อยู่ตลอดเวลา เพื่อพระราชทานแนวทางอันเนื่องมาจากพระราชดําริ พร้อมทั้งพระราชทานพระราชทรัพย์ และทรงสนับสนุนในทุกด้าน นําพาประเทศชาติรอดพ้นจากวิกฤตทั้งปวง ประชาชนมีแต่ความสุข บ้านเมืองมีความสงบสุขร่มเย็น จึงขอเชิญชวนพี่น้องประชาชนทุกคนได้ร่วมกันตั้งมั่นในธรรมของแต่ละศาสนาที่นับถือ ตั้งมั่นในการทําความดี เพื่อร่วมกันถวายเป็นพระราชกุศลแด่องค์พระบาทสมเด็จพระเจ้าอยู่หัว รวมทั้งต่อเนื่องถึงเดือนสิงหาคม 2565 ที่พวกเราจะได้ร่วมกันปฏิบัติบูชาเพื่อสดุดีถวายแด่องค์สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสมหามงคลเฉลิมพระชนมพรรษา 90 พรรษา 12 สิงหาคม 2565 ด้วยพลังแห่งความจงรักภักดีอันบริสุทธิ์ และสํานึกในพระมหากรุณาธิคุณโดยพร้อมเพรียงกันต่อไป” นายสุทธิพงษ์ฯ กล่าวในช่วงท้าย